Diari Oficial de la Generalitat Valenciana


Sumari del DOGV 9822, del 05-04-2024 (2024/2838)

RESOLUCIÓ de 26 de febrer de 2024, de la Conselleria de Medi Ambient, Aigua, Infraestructures i Territori per la qual s'aprova la modificació de traçat de la via pecuària «Assagador del camí vell de Gandia» quan passa per Verniprens, SA, en el TM de Terrateig.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2838


Data del document
:   26-02-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 26 de febrer de 2024, de la Conselleria de Medi Ambient, Aigua, Infraestructures i Territori per la qual s'aprova la modificació de traçat de la via pecuària «Assagador del camí vell de Gandia» quan passa per Verniprens, SA, en el TM de Terrateig. [2024/2838]  
Vist l'expedient relatiu a la modificació de traçat de la via pecuària núm. 1 «Assagador del Camí Vell de Gandia» quan passa per VERNIPRENS, SA, en el terme municipal de Terrateig, província de València, instruït per la Direcció Territorial de València de la Conselleria de Medi Ambient, Aigua, Infraestructures i Territori (d'ara en avant DT de València), es posen de manifest els següents:  
  
Antecedents de fet  
  
Primer. Amb data 3 de novembre del 2014, la directora general de Medi Natural resol autoritzar l'inici de l'expedient de delimitació de la via pecuària número 1, denominada «Assagador del Camí Vell de Gandia», en el terme municipal de Terrateig.  
Segon. Amb data 30 de juliol del 2015, el representant de la mercantil Verniprens, SA, presenta un escrit de petició de modificació del traçat de «l'Assagador del Camí Vell de Gandia» a l'altura de la parcel·la propietat del seu representat, l'expedient de delimitació de la qual es trobava en fase d'instrucció d'acord amb l'antecedent anterior.  
Tercer. Amb data de 22 de juny de 2016, es publica en el DOGV núm. 7811 la Resolució de 2 de maig de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació de la via pecuària «Assagador del Camí Vell de Gandia», en el terme municipal de Terrateig.  
Quart. Amb data de 3 de febrer de 2022 s'emet, per part de l'instructor de l'expedient, l'informe pel qual es considera, una vegada estudiada la documentació presentada per l'empresa Verniprens, SA, viable la modificació de traçat de la via pecuària número 1 denominada «Assagador del Camí Vell de Gandia» quan passa per Verniprens, SA, en el terme municipal de Terrateig.   
Quint. Amb data de 30 de maig de 2022 s'emet, per part de la directora territorial de València de la Conselleria d'Agricultura, Desenvolupament Rural, Emergència Climàtica i Transició Ecològica, un escrit de proposta d'inici de l'expedient de modificació de traçat de la via pecuària núm. 1 denominada «Assagador del Camí Vell de Gandia», en el terme municipal de Terrateig.  
Sext. Amb data de 9 de febrer de 2023, es resol, per part del director general de Medi Natural i d'Avaluació Ambiental, l'acord d'incoació de l'expedient de modificació de traçat.  
Sèptim. Amb data de registre d'eixida del 21 de febrer de 2023, s'informa a l'interessat de l'acord d'inici referit en l'antecedent anterior.  
  
Octau. Amb data de 31 de març de 2023, l'instructor del procediment emet una proposta de modificació de traçat. Segons recull esta proposta:  
«El tram de via pecuària a modificar es localitza al costat de la línia de terme de Terrateig amb Lloc Nou de Sant Jeroni […]  
La modificació sol·licitada consistix en el desplaçament de la via pecuària en el tram de 172 metres enfront de Verniprens, SA, en paral·lel al seu traçat original, de manera que el límit exterior de la via pecuària modificada coincidisca amb la vorada del vial, deixant la vorera fora de l'afecció en este tram, i siga a partir d'este límit on s'establixen els 37,5 metres de l'assagador. D'esta manera, el pal d'Iberdrola, les fornícules del quadre general de potència i altres aparells quedarien fora de l'àmbit de la via pecuària. El mur perimetral que forma part del tancament d'abocament zero també quedaria fora de l'afecció de la via pecuària.  
[…]  
La següent taula indica la superfície de terrenys que intervenen en la modificació de traçat i el seu destí previst.  
  
Parcel·la  
Cadastral Titular cadastral Superfícies (m²) Observacions  
pol. 2 parcel·la 9029 Generalitat 2.204 Superfície a desafectar  
pol. 2 parcel·la 9014 Ajuntament Terrateig  
(dins del domini públic pecuari) 81 Superfície a desafectar  
pol. 2 parcel·la 123 Miguel Muñoz Sendra, Juan Estevan Sastre i altres (Verniprens, SA) 1224 Superfície a afectar  
pol. 2 parcel·la 125 Miguel Muñoz Sendra, Juan Estevan Sastre i altres (Verniprens, SA) 1172 Superfície a afectar  
pol. 2 parcel·la 9013 Generalitat 130 Superfície a afectar  
  
  
Conclusió  
La superfície total per a desafectar és de 2.285 m² (2.204 m² de la parcel·la 9029 + 81 m² de la parcel·la 9014) i eixos 81 m² són camí asfaltat.  
La superfície que aporten Miguel Muñoz Sendra i Juan Estevan Sastre (Verniprens, SA) és de 2.396 m² i serà objecte d'afecció com a domini públic pecuari a favor de la Generalitat; per tant, el balanç és de +111 m² favorable a la Generalitat Valenciana.»  
Nové. Amb data de 8 de maig de 2023, es publica en el DOGV núm. 9590 la informació pública de la proposició de modificació de traçat de la via pecuària número 1 «Assagador del Camí Vell de Gandia», quan passa per Verniprens, SA, en el terme municipal de Terrateig (MTvp/01/2022).   
Establia l'anunci un termini d'un mes, des de la publicació en el DOGV, per a la consulta de la proposició de la modificació en la pàgina web http://www.agroambient.gva.es/es/web/medio-natural/servei-d-ordenacio-i-gestio-forestal, mentre que l'expedient complet va poder consultar-se en el Servici Territorial de Medi Ambient de la Direcció Territorial de València.  
Desé. Durant els dies 9 i 10 de maig de 2023, es remet una notificació de la informació pública del procediment de modificació de traçat a:  
  
- Verniprens, SA  
- Acció Ecologista Agró  
- Amigos de la Tierra  
- Associació Ligallo General de Pastores  
- Associació per a la Defensa de les Vies Pecuàries  
- AVA-ASAJA Associació Valenciana d'Agricultors  
- COAG-CV  
- Diputació de València  
- Ecologistes en Acció del País Valencià  
- Greenpeace España  
- SEO-BirdLife C.V.  
- Unió de Llauradors i Ramaders del P.V.  
- WWF/Associació de Defensa de la Natura  
Onzé. Amb data de 23 de juliol de 2023, des de l'Ajuntament de Terrateig s'emet certificat d'exposició en el tauler de l'Ajuntament de l'anunci sobre informació pública de la proposició de modificació de traçat de la via pecuària núm. 1 «Assagador del Camí Vell de Gandia», quan passa per Verniprens, SA, en el terme municipal de Terrateig (València). Indicava l'anunci esmentat que la proposició de modificació del traçat de la via pecuària estaria exposada en la web http://www.agroambient.gva.es/es/web/medio-natural/servei-d-ordenacio-igestio-forestal, i es podia consultar l'expedient complet en el Servici Territorial de Medi Ambient de la DT de València durant el termini d'un mes a partir de la publicació de l'edicte en el tauler d'anuncis.  
  
Recull el certificat que l'anunci va estar exposat pel termini d'un mes, des del dia 20 de juny de 2023 fins al 20 de juliol de 2023, i que durant esta exposició pública no s'hi van presentar al·legacions.  
Dotzé. Amb data de 8 de setembre de 2023, el cap del Servici Territorial de Medi Ambient de València emet certificat d'exposició pública de l'esmentat expedient de modificació de traçat. Recull el certificat que no s'hi va presentar cap al·legació.  
Tretzé. Amb data de 19 d'octubre de 2023, l'instructor emet informe relatiu a l'aprovació de la modificació de traçat. Segons es recull en l'informe:  
«Considerant tot el que antecedix, totes les actuacions que consten en l'expedient de referència i la normativa d'obligada aplicació, l'instructor emet un informe:  
Favorable a l'aprovació de la modificació de traçat de la via pecuària núm. 1 Assagador del Camí Vell de Gandia, quan passa per VERNIPRENS, SA, en el terme municipal de Terrateig, província de València, d'acord amb la documentació i plànol núm. 1 que consta en l'expedient i les característiques del qual són les següents:  
Característiques del traçat original:  
Longitud: 173,23 m  
Superfície de la canyada segons traçat original: 6.492,21 m2  
Característiques del traçat proposat:  
Longitud: 169,99 m  
Superfície de la canyada segons traçat proposat: 6.732,38 m2  
Coordenades origen:  
X: 733.840,71  
Y: 4.310.261,77  
Coordenades fi:  
X: 733.675,08  
Y: 4.310.295,91»  
Catorzé. Amb data de 14 de novembre de 2023, des de la DT de València s'emet proposta d'aprovació de la modificació de traçat de la via pecuària núm. 1 «Assagador del Camí Vell de Gandia», quan passa per Verniprens, SA, en el terme municipal de Terrateig.  
Quinzé. Amb data de 26 de gener de 2024, s'emet informe del Servici de Gestió i Ordenació Forestal favorable a la proposta de la DT de València.  
Setzé. Amb data de 30 de gener de 2024, es dicta proposta de resolució per part de la Direcció General de Medi Natural i Animal.  
  
  
Fonaments de dret  
  
I  
  
Des de la DT de València es dicta, amb data de 14 de novembre de 2023, proposta de resolució amb el següent contingut:  
«Primer: Aprovar la modificació de traçat de la via pecuària núm. 1 «Assagador del Camí Vell de Gandia» quan passa per Verniprens, SA en el terme municipal de Terrateig, d'acord amb la documentació i el plànol número 1 que consta en l'expedient […]  
Segon: Traslladar a l'administració cadastral els nous límits de la via pecuària, d'acord amb el que s'establix en l'article 14.c) del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari.  
Tercer: Comunicar a la Direcció General de Patrimoni esta resolució, a l'efecte de la inscripció en el Registre de la Propietat del domini públic corresponent a l'àmbit delimitat, i procedir a la cancel·lació total o parcial de totes les inscripcions registrals que resulten contradictòries amb la delimitació. Així mateix, es traslladarà a la Direcció General de Patrimoni la documentació necessària per a la constància de l'àmbit modificat en l'Inventari General de Béns i Drets de la Generalitat.»  
  
  
II  
  
De la lectura de la proposta de resolució es desprén claríssimament la procedència de l'aprovació de l'expedient de modificació de traçat de la via pecuària núm. 1 «Assagador del Camí Vell de Gandia», quan passa per Verniprens, SA, en el terme municipal de Terrateig.  
  
  
III  
  
Al present procediment administratiu li és aplicable:  
- L'Ordre de 20 d'octubre de 1976 per la qual s'aprova la classificació de les vies pecuàries existents en el terme municipal de Terrateig; publicada en el BOE núm. 288 de l'1 de desembre de 1976 i en el BOP de València núm. 18, de 22 de gener de 1977.   
D'acord amb el corresponent projecte de classificació, es classifica «l'Assagador del Camí Vell de Gandia» amb una amplària legal de 37,61 metres i una longitud aproximada de 600 metres.  
-La Resolució de 2 de maig de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació de la via pecuària «Assagador del Camí Vell de Gandia» en el terme municipal de Terrateig; publicada en el DOGV núm. 7811 del 22 de juny de 2016.  
  
IV  
  
El present procediment es tramita conforme al que es disposa en la Llei 3/1995, de 23 de març, de vies pecuàries, la Instrucció de 13 de gener de 2012, de la Direcció General del Medi Natural, sobre vies pecuàries, i la Llei 3/2014, d'11 de juliol, de la Generalitat, de vies pecuàries de la Comunitat Valenciana, així com pel que s'estableix en la Llei 14/2003, de 10 d'abril, de patrimoni de la Generalitat.  
En relació amb l'anterior, l'article 19 de la Llei 3/2014, establix que:  
 «3. La modificació del traçat se sotmetrà a informació pública per espai d'un mes, i s'aprovarà mitjançant resolució de la conselleria competent en matèria de vies pecuàries, el termini de resolució de la qual serà de 18 mesos des de l'acord d'inici per part de la direcció general competent de la conselleria esmentada.  
4. La modificació per interés particular únicament es podrà aprovar quan supose una millora de caràcter substancial en el nou traçat des del punt de vista ambiental i en relació amb els usos públics tradicionals i actuals. De cap manera podrà admetre's si interferix, dificulta o empitjora la protecció dels valors naturals o els fins exposats en l'article 4 de la present llei i hauran d'inscriure's en el Registre de la Propietat. En este cas, totes les despeses que genere la modificació del traçat, inclosa la posada a la disposició dels nous terrenys, les obres d'adequació mediambiental, el seu amollonament i senyalització, així com els atorgaments d'escriptures i la seua inscripció lliure de càrregues en el Registre de la Propietat, seran a càrrec de l'interessat.»  
  
  
V  
  
La resolució del present procediment de modificació de traçat li correspon a la persona titular de la Conselleria de Medi Ambient, Aigua, Infraestructures i Territori, de conformitat amb el que s'establix en el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions, el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i en el Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori.  
  
  
VI  
  
El present acte administratiu es regix, així mateix, pel que es disposa en la Llei 39/2015, d'1 d'octubre, del procediment administratiu comú de les administracions públiques.  
  
Amb base en els anteriors antecedents de fet i fonaments de dret, resolc:  
  
Primer  
Aprovar la modificació parcial de traçat de la via pecuària núm. 1 «Assagador del Camí Vell de Gandia» quan passa per Verniprens, SA, en el terme municipal de Terrateig, d'acord amb la proposició de modificació, documentació i plànols que consten en l'expedient, i les característiques de la qual són les següents:   
Característiques del traçat original:  
Longitud: 173,23 m  
Superfície de la via pecuària segons traçat original: 6.492,21 m2  
Característiques del traçat proposat:  
Longitud: 169,99 m  
Superfície de la via pecuària segons traçat proposat: 6.732,38 m2  
Coordenades origen:  
X: 733.840,71  
Y: 4.310.261,77  
Coordenades fi:  
X: 733.675,08  
Y: 4.310.295,91  
En este sentit, es procedix a:  
- La desafectació del tram de la via pecuària objecte de modificació.  
  
- La permuta entre els terrenys desafectats i els oferits per Verniprens, SA, la qual haurà de formalitzar-se posteriorment davant de notari per a fer-se efectiva.  
- L'afectació del nou tram oferit per Verniprens, SA.  
Es recorda que, d'acord amb l'article 19.4 de la Llei 3/2014, correspon a l'interessat fer-se càrrec de «totes les despeses que genere la modificació del traçat, inclosa la posada a la disposició dels nous terrenys, les obres d'adequació mediambiental, el seu amollonament i senyalització, així com els atorgaments d'escriptures i la seua inscripció lliure de càrregues en el Registre de la Propietat».  
Així, tots els honoraris notarials i registrals, impostos i arbitris que s'originen per este atorgament, tant els derivats dels terrenys oferits com dels terrenys sol·licitats, seran satisfets íntegrament pel sol·licitant.  
  
  
Segon  
Donar trasllat d'esta resolució a la Direcció Territorial de València, per a la seua notificació a les persones interessades i als efectes oportuns.  
  
Tercer  
Traslladar a l'administració cadastral els nous límits de la via pecuària, d'acord amb el que s'establix en l'article 14.c) del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari.  
  
Quart  
Donar trasllat d'esta resolució a Direcció General de Patrimoni, als efectes oportuns, així com de la documentació necessària per a la constància de l'àmbit modificat en l'Inventari General de Béns i Drets de la Generalitat.  
Contra la present resolució, que posa fi la via administrativa, es podrà interposar un recurs potestatiu de reposició davant de la consellera de Medi Ambient, Aigua, Infraestructures i Territori, en el termini d'un mes, a comptar de l'endemà de la recepció de la present notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació d'esta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen interposar qualsevol altre recurs que estimen oportú  
  
València, 26 de febrer de 2024.- La consellera de Medi Ambient, Aigua, Infraestructures i Territori: Salomé Pradas Ten.